Liturgikus események, programok

**A hét ünnepei:**

**Kedd**: Nepomuki Szent János áldozópap, vértanú

**Csütörtök:** Szent I. János pápa, vértanú

**Szombati:** Sienai Szent Bernardin áldozópap

**Eseménynaptár**

05.15. 17.00 Felsősök csoportja

05.15. 18.30 Ifi falka találkozó

05.16. 10.00 Baba-mama kör

05.17. 19.00 Énekkari próba

05.19. 19.00-22.00 Virrasztás

05.20. Nagymarosi Ifjúsági Találkozó

05.21. Ruhaosztás

05.22. 17.00 Elsőáldozók csoportja

05.22. 19.30 Idősebb házasok csoportja

05.23. 10.00 Baba-mama kör

05.24. 19.00 Énekkari próba

05.25. 19.00 Ismerkedjünk a Bibliával

05.26. 19.00-22.00 Virrasztás

**Szentmisék, liturgikus templomi események**

**Vasárnap:** 8.45 + András, Erzsébet

10.00 + Mária, Ferenc

18.30 + Antal

**Hétfő:** 7.00 élő Ádám, Anita, Zsolt, Ákos

**Kedd**: 17.00 + Árpád

**Szerda:**  7.00 Hálából

**Csütörtök:** 18.30 + Béla

**Péntek**: Szentmise nem lesz, a litániát megtartunk.

**Szombat:**  18.30 + Szülők, Etelka és Vendel

**Temetések**: 05.17. 14.00 Farkasrét/Kövér Miklós

Hirdetések

**Májusban** minden nap 18 órakor elimádkozzuk a lorettói litániát a Boldogságos Szent Szűz tiszteletére.

+++++

Május 20-án, szombaton lesz a **Nagymarosi Ifjúsági Találkozó.**

Részeletes program: https://nagymaros.katolikus.hu/

+++++

A templombővítésre 05.15-ig 1.316.000 Ft érkezett.

Hálásan köszönöm az eddigi nagylelkű támogatást! Kérem híveink további segítségét!

+++++

**Május 21-én, vasárnap** este, 19:15 órakor templomunkban egyházzenei hangversenyt tartunk.

Fellépő vendégeink: Koós Flóra énekművész, Lénárt Linda orgonaművész és Miskei László zongoraművész!

További részletek a kihelyezett plakátokon!

++++

**Május 22-én hétfőn**, 19:15 órakor egyházzenei áhítatot tartunk, amelyen Barta Gergely Erkel Ferenc-díjas zeneszerző szólaltatja meg darabjait.

++++

**Május 21-én, vasárnap** a Karitász Csoport ruhaosztást szervez.

A használható ruhák gyűjtése a ruhaosztást megelőző héten,

május 14-20. között lesz, iroda időben.

Gondolatok a mai naphoz

**Szívvel szóljunk!**

Húsvét 6. vasárnapja egyben a tömegtájékoztatás világnapja. Ebből az alkalomból Ferenc pápa üzenetet írt, amelynek mottója: szívvel szóljunk.

*„Ahhoz, hogy valaki igazság szerint és szeretetben kommunikáljon, meg kell tisztítania a szívét. Csak ha tiszta szívvel hallgatunk és beszélünk, akkor tudunk túllátni a látszaton és legyőzni a hangzavart, mely nem segíti a megkülönböztetést bonyolult világunkban, a hírközlés területén sem. A szívvel való beszédre szóló felhívás radikális kihívás korunk számára, amely éppúgy hajlamos a közönyre, mint a felháborodásra, ami néha az igazságot eltorzító és eszközként kihasználó félretájékoztatáson alapul.”*

Az evangéliumban Jézus az Atyával való egységéről szól. Ezt a kapcsolatot az az isteni szeretet jellemzi, amely végső soron a Szentlélekben személlyé válik.

A szeretet minden kapcsolat kiindulópontja, mozgatója és teljessé tevője. Isten arra hív minket, hogy jelen legyünk a világban, a környezetünkben. Így sejtheti meg a mellettünk élő, hogy van reményünk, hogy vannak válaszaink a mai zűrzavaros világ kérdéseire. Ha egyre jobban Istenben élünk, ez sugárzóvá válik, és így megszólíthatóvá leszünk.

A szívből jövő, a szívvel való kommunikáció képes a világ zaján keresztül a lényeghez érni. Azokhoz a kérdésekhez, amelyet a világ megpróbál elnyomni, elhallgatni, de mégis belülről feszítik az embert. Így a remény embereivé válhatunk.

Pünkösdre készülve figyeljünk arra, mire indít a Lélek!

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Húsvét 6. vasárnapja 2023. május 14.



„Ujjongó szóval hirdessétek, hogy mindenki hallja,

hirdessétek mindenütt a földön:

megváltotta az Úr az ő népét, alleluja.”

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

kedd – csütörtök: 9.00-12.00

Olvasmány: ApCsel 8, 5-8.14-17

Nagy lett az öröm abban a városban.

Szentlecke: 1Pét 3, 15-18

Legyetek készen, hogy elmondjátok, mi a reményetek alapja! úsvét5 húsvét

Evangélium: Jn 14, 15-21

Kérni fogom az Atyát, és ő más Vigasztalót ad majd nektek.